**Viešosios debesijos paslaugų valdymo platformos sukūrimo paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | Viešosios debesijos paslaugų valdymo platformos sukūrimo paslaugos | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Valstybės skaitmeninių sprendimų agentūra |
| 1.1.2. Juridinio asmens kodas | 188772433 |
| 1.1.3. Adresas | Konstitucijos pr. 15-89, 09319 Vilnius |
| 1.1.4. PVM mokėtojo kodas | Nėra |
| 1.1.5. Atsiskaitomoji sąskaita | LT25 4040 0636 1000 0677 |
| 1.1.6. Bankas, banko kodas | LR finansų ministerija, Lukiškių g. 2, 01108 Vilnius; Juridinio asmens kodas: 288601650SWIFT kodas: MFRLLT22XXX |
| 1.1.7. Telefonas | +370 685 83595 |
| 1.1.8. El. paštas | info@vssa.lt |
| 1.1.9. Šalies atstovas | Direktoriaus pavaduotojas, atliekantis direktoriaus funkcijas Arminas Rakauskas |
| 1.1.10. Atstovavimo pagrindas | Lietuvos Respublikos ekonomikos ir inovacijų ministerijos kanclerio 2026 m. sausio 9 d. potvarkis Nr. 15-2 „Dėl Tomo Misevičiaus kasmetinių atostogų“ |
| **1.2. Tiekėjas** | 1.2.1. Pavadinimas | ATEA, UAB |
| 1.2.2. Juridinio asmens kodas | 122588443 |
| 1.2.3. Adresas | J. Rutkausko g. 6, 05132 Vilnius |
| 1.2.4. PVM mokėtojo kodas | LT225884413 |
| 1.2.5. Atsiskaitomoji sąskaita | LT03 2140 0300 0132 7814 |
| 1.2.6. Bankas, banko kodas | Luminor bank AS Lietuvos skyrius, 40100 |
| 1.2.7. Telefonas | +370 5 239 7830 |
| 1.2.8. El. paštas | info@atea.lt |
| 1.2.9. Šalies atstovas | Direktorius  Raimundas Puskunigis |
| 1.2.10. Atstovavimo pagrindas | Bendrovės įstatai |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | |  | |
| **2.2. Tiekėjo kontaktiniai asmenys, atsakingi už Sutarties vykdymą** | |  | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis suteikti Pirkėjui Viešosios debesijos paslaugų valdymo platformos sukūrimo paslaugas (toliau – Paslaugos).  Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Viešosios debesijos paslaugų valdymo platformos sukūrimo paslaugų techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas dėl Viešosios debesijos paslaugų valdymo platformos sukūrimo paslaugų“ (toliau – Pasiūlymas). | |
| **3.2. Pirkimo pavadinimas ir numeris** | | **Viešosios debesijos paslaugų valdymo platformos sukūrimo paslaugos**, Pirkimo CVP IS ID 5807698. | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Projektas „Valstybės informacinių technologijų valdymo pertvarka“, projekto kodas Nr. 02-097-P-0001. | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| **4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą** | | Tiekėjas Paslaugas įsipareigoja teikti **5 (penkis) mėnesius** nuo Sutarties įsigaliojimo dienos.  Paslaugos teikiamos pagal tarp Pirkėjo ir Tiekėjo suderintą Paslaugų teikimo reglamentą ir pagal pirkėjo pateiktus Paslaugų užsakymus.  Debesijos valdymo platformos sukūrimui ir įdiegimui reikalingus komponentus, nurodytus Techninės specifikacijos 2.2.1-2.2.5 papunkčiuose, Tiekėjas įsipareigoja perduoti Pirkėjui **ne vėliau kaip per 10 (dešimt) kalendorinių dienų** nuo Sutarties įsigaliojimo dienos. | |
| **4.2. Paslaugų / jų dalies / etapo / periodo suteikimo termino pratęsimas** | | Netaikoma | |
| **4.3. Užsakymų teikimo tvarka** | | Užsakymai teikiami Tiekėjo nurodytu elektroniniu paštu ir laikomi gautais nedelsiant nuo jų pateikimo.  Detalesnė Užsakymų teikimo tvarka ir reikalavimai nurodyti Techninės specifikacijos 9 skyriuje. | |
| **4.4. Dėl minimalios Užsakymo vertės ar apimties** | | Netaikoma | |
| **4.5. Pateikiami dokumentai** | | Turi būti pateikiami šie dokumentai:   * Prekių perdavimo-priėmimo aktas; * Paslaugų perdavimo-priėmimo aktas; * Debesijos valdymo platformos perdavimo–priėmimo aktas; * Sąskaita; * Paslaugų teikimo reglamentas, parengtas ir suderintas Techninės specifikacijos 3.4-3.5 punktuose nustatyta tvarka; * Paslaugų teikimo ataskaitos, parengtos ir pateiktos Techninės specifikacijos 11 skyriuje nustatyta tvarka.   Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Mišri kainodara (fiksuotos kainos ir fiksuoto įkainio). | |
| **5.2. Pradinės Sutarties vertė ir Sutarties kaina, kai taikoma mišri kainodara** | | **Pradinės Sutarties vertė yra 1 993 000,00 Eur** (vienas milijonas devyni šimtai devyniasdešimt trys tūkstančiai eurų, 0 ct) be PVM.  **PVM sudaro 418 530,00 Eur** (keturi šimtai aštuoniolika tūkstančių penki šimtai trisdešimt eurų, 0 ct).  **Sutarties kaina yra** **2 411 530,00 Eur** (du milijonai keturi šimtai vienuolika tūkstančių penki šimtai trisdešimt eurų, 0 ct) su PVM.  Šioje Sutartyje Pradinės Sutarties vertė yra lygi **laimėjusio**  **Tiekėjo pasiūlymo kainai be PVM**, pirkimo dokumentuose ir Sutartyje nurodytų Paslaugų ir Prekių įsigijimui, ir susideda iš dviejų dalių:   1. **Fiksuota kainos dalis (Pasiūlymo kaina A) –** Pradinės fiksuotos kainos dalies vertė yra lygi laimėjusio Tiekėjo pasiūlymo kainos daliai be PVM už visą pirkimo dokumentuose ir Sutartyje nurodytą fiksuotą perkamų Prekių kiekį. 2. **Fiksuoto įkainio dalis (Pasiūlymo kaina B)** – Pradinės fiksuoto įkainio dalies vertė yra lygi laimėjusio tiekėjo pasiūlymo kainos daliai be PVM, apskaičiuotai sudauginus maksimalų perkamų Paslaugų kiekį iš laimėjusio Tiekėjo pasiūlyto įkainio be PVM.   Pirkėjas perka šias Paslaugas pagal poreikį Sutartyje arba Pasiūlyme nurodytais įkainiais, neviršydamas jame nurodyto maksimalaus Paslaugų kiekio.  Pirkėjas neįsipareigoja išpirkti maksimalaus Paslaugų kiekio, nurodyto Pasiūlymo 1.2 lentelėje, tačiau įsipareigoja užsakyti ne mažiau kaip 10 (dešimt) proc. nuo šio maksimalaus planuojamo kiekio. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo;  5.3.2. netaikoma;  5.3.3. netaikoma;  5.3.4. netaikoma. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytiems įkainiams ir Prekių kainai, Sutarties kaina / įkainiai perskaičiuojami nekeičiant Paslaugų įkainio / Prekių kainos be PVM.  Perskaičiuota Sutarties kaina / įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | Netaikoma | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.  Apmokėjimo sąlygos:  1) Už Debesijos valdymo platformos sukūrimui ir įdiegimui reikalingus komponentus (Prekes) Pirkėjas sumoka Tiekėjui pagal Pasiūlymo 1.1 lentelėje nurodytas kainas po Prekių perdavimo-priėmimo akto pasirašymo ir Sąskaitos pateikimo.  2) Už Užsakyme nurodytas tinkamai suteiktas Paslaugas Pirkėjas sumoka Tiekėjui už konkretų kiekį / apimtį pagal Pasiūlymo 1.2 lentelėje nurodytą valandinį įkainį po Paslaugų perdavimo-priėmimo akto pasirašymo ir Sąskaitos pateikimo. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | **Sukurtai ir įdiegtai Debesijos valdymo** **platformai** taikomas Techninėje specifikacijoje nustatytas garantinis terminas, kuris yra 36 (trisdešimt šeši) mėnesiai. Garantinis terminas skaičiuojamas nuo Debesijos valdymo platformos perdavimo–priėmimo akto pasirašymo dienos. | |
| **6.2. Terminas Paslaugų trūkumams pašalinti** | | 6.2.1. Sutartyje nurodytu garantinio termino laikotarpiu nustačius Paslaugų trūkumus, Tiekėjas privalo juos pašalinti nuo raštiško pranešimo apie trūkumą gavimo dienos šiais terminais:  6.2.1.1. kritinės klaidos atveju – ne vėliau kaip per 8 (aštuonias) valandas nuo kritinės klaidos užregistravimo;  6.2.1.2. svarbios klaidos atveju – ne vėliau kaip per 2 (dvi) darbo dienas nuo svarbios klaidos užregistravimo;  6.2.1.3. kitais atvejais – ne vėliau kaip per 7 (septynias) kalendorines dienas nuo klaidos užregistravimo.  6.2.2. Tiekėjas programinės įrangos sutrikimus turi ištaisyti savo sąskaita ne vėliau kaip per 2 (dvi) darbo dienas nuo Pirkėjo raštiško pranešimo apie pastebėtus sutrikimus gavimo arba pateikti laikiną sprendimą, užtikrinantį paslaugų tęstinumą. | |
| **6.3. Kokybinių kriterijų įgyvendinimo ir tikrinimo tvarka** | | Netaikoma | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| **7.1. Sutarties vykdymui pasitelkiami subtiekėjai ir (ar) specialistai** | | Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 3 „Sutarties vykdymui pasitelkiami subtiekėjai ir (ar) specialistai“. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas: Netesybomis (delspinigiais, bauda). | |
| **8.2 Sutarties įvykdymo užtikrinimo galiojimo terminas** | | Netaikoma | |
| **8.3. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.2.3. Tiekėjas privalo sumokėti Pirkėjui netesybas per 20 (dvidešimt) dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | 9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | 1 000,00 (vienas tūkstantis) Eur už kiekvieną nustatytą pažeidimo atvejį. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Netaikoma | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | Netaikoma | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais** **intelektiniais veiklos rezultatais nesilaikymo** | | Netaikoma | |
| **9.10. Kitos netesybos** | | Tiekėjui taikoma bauda dėl Bendrųjų sąlygų 152.1 punkte nurodytų įsipareigojimų pažeidimo – 1 (vienas) proc. nuo Pradinės Sutarties vertės. | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos** | | Šalys susitaria, kas Debesijos valdymo platformos sukūrimui ir įdiegimui reikalingų komponentų pristatymo terminas, nurodytas Techninės specifikacijos 10.3 papunktyje, yra esminė Sutarties sąlyga. | |
| **10.2. Dideli arba nuolatiniai esminės Sutarties sąlygos vykdymo trūkumai** | | Sutartyje nustatyto Debesijos valdymo platformos sukūrimui ir įdiegimui reikalingų komponentų pristatymo termino uždelsimas, **ilgesnis nei 3 (tris) darbo dienas**, laikomas dideliu arba nuolatiniu esminės Sutarties sąlygos pažeidimu. | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo (kol bus išnaudota Pradinės Sutarties vertė), bet jos **terminas negali būti ilgesnis kaip 6 (šeši) mėnesiai**. | |
| **11.2. Sutarties galiojimo termino pratęsimas** | | Netaikoma | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | 12.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.  12.1.2. Pirkėjas turi teisę vienašališkai nutraukti Sutartį, raštu įspėjęs Tiekėją prieš ne trumpesnį nei 10 (dešimties) dienų terminą, jeigu Tiekėjas nesilaiko Bendrųjų sąlygų 152.1 punkte nurodytos Tiekėjų etikos kodekso nuostatos ir per Pirkėjo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima. | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;  12.2.2. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 5 (penkias) kalendorines dienas nuo Sutartyje ir Užsakyme nustatyto Paslaugų suteikimo termino;  12.2.3. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;  12.2.4. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;  12.2.5. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos. | | |
| **13. APLINKOS APSAUGOS IR SOCIALINIAI KRITERIJAI** | | | |
| **13.1. Su perkamomis paslaugomis susiję aplinkos apsaugos kriterijai** | Aplinkosauginiai kriterijai nustatyti vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu: perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamos taršos šaltinis ir negeneruojamos atliekos. | | |
| **13.2. Su perkamomis Paslaugomis susiję socialiniai kriterijai** | Netaikoma | | |
| **14. BENDRŲJŲ SĄLYGŲ PAKEITIMAI IR PAPILDYMAI** | | | |
| **14.1.** | Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija:  14.1.1. Pakeisti Sutarties Bendrųjų sąlygų 1.2 poskyrio „Sutarties aiškinimas“ 1.2.7. papunktį ir išdėstyti taip „1.2.7. Jeigu Paslaugų perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Paslaugų perdavimo–priėmimo aktu laikoma Sąskaita. Tais atvejais, kai išrašoma Sąskaita ir Paslaugų perdavimo–priėmimo aktas nepasirašomas, Sutarties nuostatos dėl Paslaugų perdavimo–priėmimo akto išrašymo, **išskyrus** **pasirašymui** **taikomus** **reikalavimus**, taikomos ir Sąskaitos išrašymui. | | |
| **14.2.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  14.2.1. Sutarties Bendrųjų sąlygų 3.1. skyrių pildyti 3.1.4. ir 3.1.5. papunkčiais, kurie išdėstomi taip:  „3.1.4. Vykdydamas Sutartį, Tiekėjas privalo užtikrinti tinkamą duomenų saugumo lygį, t. y. nuolatinį tvarkomų asmens duomenų konfidencialumą, vientisumą, prieinamumą ir duomenų tvarkymo IT sistemų atsparumą, ir, siekdamas šio tikslo, priimti tinkamus sprendimus dėl techninių ir organizacinių saugumo priemonių naudojimo. Jei Tiekėjas aptarnauja kritinę informacinių ir ryšių technologijų (toliau – IRT) infrastruktūrą arba teikia kitas esmines Lietuvos Respublikos kibernetinio saugumo įstatymo 1 priede numatytas paslaugas Lietuvoje, jis laikosi Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, reikalavimų, taikomų kibernetinio saugumo esminiam subjektui. Jeigu tai užsienio tiekėjas, kuris jam perduotus duomenis tvarko ne Valstybės skaitmeninių sprendimų agentūros (toliau – VSSA) IRT infrastruktūroje, turi būti laikomasi tarptautinių, pavyzdžiui, ISO/IEC 27001, standartų reikalavimų arba kitų lygiaverčių standartų (NIST CSF, SOC 2 ir pan.).  3.1.5. Tiekėjas įsipareigoja užtikrinti toliau išvardintų organizacinių ir techninių kibernetinio saugumo reikalavimų įgyvendinimą:  3.1.5.1.1. Organizacinės duomenų tvarkymo saugumo priemonės:  1) Sudarius Sutartį, Tiekėjo paskirti darbuotojai, kurie teiks paslaugas pagal šią Sutartį ir jungsis prie VSSA IRT infrastruktūros, privalo susipažinti su informacinio ištekliaus valdytojo patvirtinta Kibernetinio saugumo politika ir ją įgyvendinančiais teisės aktais bei laikytis nustatytų reikalavimų. Tais atvejais, kai Tiekėjui yra perduodama tvarkyti VSSA duomenis savo (Tiekėjo) infrastruktūroje, Tiekėjui būtina vadovautis Tiekėjo organizacijoje patvirtinta informacijos ir (ar) kibernetinio saugumo politika;  2) Visą Sutarties galiojimo laikotarpį ir po jo privaloma užtikrinti perduodamos, saugomos ar kitais būdais tvarkomos informacijos konfidencialumą, o iki pradedant tokią informaciją tvarkyti, būtina raštiškai įsipareigoti saugoti tokio pobūdžio informaciją. Tiekėjo paskirti darbuotojai, kurie teiks paslaugas pagal šią Sutartį, privalo pasirašyti pasižadėjimus dėl duomenų apsaugos ir konfidencialumo;  3) Privaloma užtikrinti gautų prisijungimo duomenų saugumą ir neatskleisti jų trečiosioms šalims;  4) Naudotojų teises galima suteikti, keisti ir (ar) panaikinti laikantis principo „Būtina žinoti“ arba būtina užtikrinti, kad teisė prieiti prie informacijos būtų suteikta tik konkrečioms funkcijoms įvykdyti (darbui atlikti) ir (ar) konkrečiai apibrėžtam laikotarpiui;  5) Tiekėjas turi taikyti atitinkamas ir adekvačias teisių suteikimo ar pareigų atšaukimo, vaidmenų ir atsakomybių perdavimo ar perleidimo darbuotojo atleidimo bei jų funkcijų pasikeitimo atveju procedūras savo organizacijoje;  6) Tiekėjo darbuotojui pasitraukiant iš darbo vietos, turi būti imamasi priemonių, kad su informacija, kuri apdorojama VSSA IRT infrastruktūroje ar IS, negalėtų susipažinti pašaliniai asmenys. Visada būtina atsijungti nuo VSSA IRT infrastruktūros ar IS ir papildomai įjungti ekrano užsklandą su slaptažodžio apsauga. Slaptažodžiai ar raktai negali būti saugomi atviru tekstu;  7) Tiekėjas turi užtikrinti, kad jo pasitelkti tiekėjai (subtiekėjai) atitiktų tuos pačius informacijos ir kibernetinio saugumo reikalavimus;  8) Tiekėjas turi nedelsiant informuoti VSSA apie nutrūkusius darbo santykius su Tiekėjo darbuotoju, kuriam buvo suteikta prieiga prie VSSA IRT infrastruktūroje tvarkomos informacijos;  9) Tiekėjas privalo nedelsiant informuoti apie Sutarties vykdymo metu VSSA IRT infrastruktūroje pastebėtus didelius ir (ar) kitus elektroninės informacijos saugos incidentus, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, aptiktas saugumo spragas (pažeidžiamumus), kurie kelia riziką kibernetinio saugumo subjekto tinklams ir informacinėms sistemoms, bei kitus svarbius saugai įvykius telefonu +370 5 222 0800 ar raštu, el. p. ITpagalba@vssa.lt. Taip pat būtina informuoti VSSA, bet ne vėliau kaip per 24 val., kai Tiekėjo valdomoje informacinių sistemų infrastruktūroje buvo nustatyti minėti atvejai, kurie turi įtakos VSSA tvarkomiems duomenims. Tiekėjas privalo VSSA pateikti kibernetinio incidento tyrimo ataskaitą, kurioje būtų išdėstyta visa turima informacija bei duomenys, susiję su incidentu, kai tyrimas bus užbaigtas;  10) Tiekėjo pareiga sudaryti sąlygas kibernetinio saugumo subjektui arba jo įgaliotiems paslaugų teikėjams atlikti Tiekėjo atitikties auditą (įskaitant neplaninį) Sutarties vykdymo laikotarpiu ar įvykus dideliam incidentui;  11) vykdyti sutartinius paslaugų teikimo įsipareigojimus (angl. *Service Level Agreement, SLA*).  **Draudžiama:**  12) skenuoti VSSA IRT infrastruktūrą ar IS, ieškant pažeidžiamumų ar kitais būdais stebėti VSSA IRT infrastruktūros ar IS duomenų srautą. Jeigu šiame punkte išvardintos priemonės yra reikalingos tiesioginėms paslaugoms atlikti, tai šias priemones galima naudoti tik suderinus su VSSA saugos įgaliotiniu;  13) be atskiro VSSA leidimo ir žinios jungtis prie VSSA IRT infrastruktūros ar IS;  14) savavališkai keisti suteiktus tinklo parametrus (IP adresą ir pan.);  15) naudoti programas, kurios gali trikdyti VSSA IRT infrastruktūros ar IS elektroninės informacijos prieinamumą;  16) naudoti tokią programinę ir techninę įrangą Lietuvos Respublikos įstatymais draudžiamai veiklai, šmeižikiško, įžeidžiančio, grasinamojo pobūdžio ar visuomenės dorovės ir moralės principams prieštaraujančiai veiklai, kompiuterių virusams kurti ir platinti, masinei piktybiškai informacijai siųsti ar kitiems tikslams, kurie gali pažeisti VSSA ar kitų asmenų teisėtus interesus;  17) diegti, saugoti, naudoti, kopijuoti ar platinti nelegalią, autorines teises pažeidžiančią programinę įrangą.  3.1.5.1.2. Techninės duomenų tvarkymo saugumo priemonės:  1) Testavimo, bandomosios eksploatacijos ir gamybinės viešosios debesijos paslaugų valdymo platformos aplinkos turi būti atskirtos. Testavimo ir bandomosios eksploatacijos aplinkose neturi būti naudojami realūs VSSA IRT infrastruktūros ar IS duomenys arba jie turi būti nuasmenintini;  2) Turi būti įdiegta, įgyvendinta prieigų kontrolės sistema, kuri taikoma visiems IT sistemos naudotojams. Prieigų kontrolės sistema turi leisti kurti, patvirtinti, peržiūrėti ir panaikinti naudotojų paskyras;  3) Turi būti vengiama naudoti bendras naudotojų paskyras. Vietose, kur bendra naudotojų paskyra yra būtina, turi būti užtikrinta, kad visi bendros paskyros naudotojai turi tokias pat teises ir pareigas. Tiekėjas privalo užtikrinti administratorių paskyrų naudojimo atskyrimą nuo bendrų naudotojų paskyrų;  4) Turi būti veikiantis autentifikavimo mechanizmas, leidžiantis prieigą prie IT sistemos. Minimalus reikalavimas naudotojui prisijungti prie IT sistemos – naudotojo prisijungimo vardas ir slaptažodis. Slaptažodis sudaromas atsižvelgiant į tam tikrą kompleksiškumo lygį. Slaptažodis turi būti sudarytas iš raidžių, skaičių ir specialiųjų simbolių, slaptažodžiams sudaryti neturi būti naudojama asmeninio pobūdžio informacija (pavyzdžiui, gimimo data, šeimos narių vardai ir pan.). Naudotojo slaptažodis turi būti ne trupesnis kaip 10 simbolių ir keičiamas ne rečiau kaip kas šešis mėnesius. Administratoriaus slaptažodis turi būti ne trumpesnis kaip 15 simbolių ir keičiamas ne rečiau kaip kas šešis mėnesius. Turi būti užtikrintas prisijungimo duomenų saugumas. Turi būti imtasi visų priemonių, kad prisijungimo vardai ir slaptažodžiai netaptų žinomi tretiesiems asmenims;  5) Kompiuterinėje darbo vietoje ar taikomojoje programinėje įrangoje slaptažodžių išsaugojimas turi būti draudžiamas;  6) Prieigų kontrolės sistema turi turėti galimybę aptikti ir neleisti naudoti slaptažodžių, kurie neatitinka tam tikro kompleksiškumo lygio;  7) Vadovaujantis susitarimu, veiklos žurnalų įrašai turi būti kuriami kiekvienai IT sistemai, naudojamai asmens duomenims tvarkyti. Veiklos žurnalų įrašuose turi būti matoma visa įmanoma prieigų prie asmens duomenų informacija (pvz., data, laikas, peržiūrėjimo, keitimo, panaikinimo veiksmai, prisijungimai, nesėkmingi bandymai, duomenų operacijos). Saugojimo terminas – ne trumpesnis kaip 3 mėnesiai. Veiklos žurnalų įrašai turi turėti laiko žymas ir būti apsaugoti nuo galimo sugadinimo, suklastojimo ar neautorizuotos prieigos. IT sistemose naudojami laiko apskaitos mechanizmai turi būti sinchronizuoti pagal bendrą laiko atskaitos šaltinį;  8) Kompiuterinių darbo vietų, naudojamų duomenų tvarkymui pagal susitarimą, apsauga:  8.1) darbo vietų naudotojams negalima turėti galimybės išjungti ar apeiti, išvengti IT sistemų saugos nustatymų;  8.2) naudotojams negalima turėti privilegijų (teisių) diegti, šalinti, administruoti neautorizuotos programinės įrangos;  8.3) baigus darbą arba pasitraukiant iš darbo vietos, turi būti atsijungiama nuo tinklų ir informacinių sistemų, įjungiama ekrano užsklanda su slaptažodžiu;  8.4) kritiniai kompiuterinių darbo vietų operacinės sistemos saugos atnaujinimai privalo būti diegiami reguliariai ir nedelsiant;  8.5) antivirusinės taikomosios programos ir jų informacijos apie virusus bei kenkimo programinę įrangą duomenų bazės turi būti atnaujinamos ne rečiau kaip kartą per parą;  8.6) kai prieiga prie naudojamų IT sistemų, susijusių su duomenų tvarkymu pagal susitarimą, yra vykdoma internetu, duomenys turi būti šifruojami taikant virtualaus privataus tinklo (VPN) technologiją su TLS / SSL sertifikatu arba naudojama privataus prieigos taško (angl. Access Point Name, APN) per mobiliojo ryšio operatorių technologija, taikant perduodamų duomenų šifravimą sraute su TLS / SSL sertifikatu, kai VPN technologija nėra palaikoma mobiliųjų įrenginių;  8.7) belaidis ryšys prie IT sistemų turi būti leidžiamas tik tam tikriems vartotojams ir procesams. Belaidžio ryšio potinklis turi būti atskirtas nuo kitų potinklių. Belaidis ryšys turi būti šifruojamas pagal gerąją saugumo praktiką rekomenduojamu šifravimo ilgio raktu. Būtina naudoti visuotinai saugiais pripažįstamus raktus ir protokolų versijas. Belaidės prieigos stotelėje turi būti pakeisti standartiniai gamintojo raktai;  8.8) mobilieji ir nešiojamieji įrenginiai, kuriais bus naudojamasi darbui su informacinėmis sistemomis, prieš naudojimąsi turi būti užregistruoti ir autorizuoti;  8.9) mobilieji, nešiojamieji įrenginiai turi būti pakankamo prieigos kontrolės procedūrų lygio, kaip ir kita naudojama įranga asmens duomenims tvarkyti.  9) Viešaisiais elektroninių ryšių tinklais perduodamos kibernetinio saugumo subjektui jautrios informacijos konfidencialumas turi būti užtikrintas naudojant šifravimą bei turi būti apsaugota slaptažodžiais;  10) Mobiliųjų įrenginių laikmenose ir išorinėse kompiuterinėse laikmenose laikomi tinklų ir informacinių sistemų duomenys turi būti šifruojami;  11) Prieš pašalinant bet kokią duomenų laikmeną, turi būti sunaikinti visi joje esantys duomenys, naudojant tam skirtą programinę įrangą, kuri palaiko patikimus duomenų naikinimo algoritmus. Jei to padaryti neįmanoma (pvz., USB, DVD laikmenos), turi būti įvykdytas fizinis duomenų laikmenos sunaikinimas be galimybės atstatyti, pvz., naudojant tam skirtus smulkintuvus arba kitas mechanines priemones;  12) Tiekėjas turi užtikrinti, kad programinio kodo saugyklos, informacinės sistemos kopijos (įskaitant duomenų bazes, konfigūracijas, infrastruktūros kodą ir pan.) ir kiti sukurti ar saugomi komponentai būtų tinkamai apsaugoti (pvz., prieigos veiksmų registravimu, griežtu teisių nustatymo principu, draudimu naudoti bendras paskyras ir pan.).“  14.2.2. Sutarties Bendrosios sąlygos papildomos nauju 151 skyriumi, kuris išdėstomas taip:  „151 **ANTIKORUPCINIAI ĮSIPAREIGOJIMAI**  151.1. Tiekėjas įsipareigoja santykiuose su Pirkėju užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.  151.2. Sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.“.  14.2.3. Sutarties Bendrosios sąlygos papildomos nauju 152 skyriumi, kuris išdėstomas taip:  „152 **TIEKĖJO ETIŠKAS ELGESYS**  152.1. Tiekėjas įsipareigoja savo veiklą vykdyti sąžiningai, etiškai, pagal galiojančius teisės aktų reikalavimus bei laikytis Viešųjų pirkimų tarnybos parengtame ([viešai skelbiamas](https://vpt.lrv.lt/media/viesa/saugykla/2024/1/w2fscibRf-4.pdf)[[1]](#footnote-2)) Tiekėjų etikos kodekse (toliau – Kodeksas) 49 punkte numatytų įsipareigojimų, tai yra:  152.1.1. nevykdyti veiklos karinę agresiją prieš Ukrainą vykdančiose šalyse ar/ir  152.1.2. nebūti įmonių grupės, kurios bet kuris narys vykdo veiklą karinę agresiją prieš Ukrainą vykdančiose šalyse, nariu ir/ar  152.1.3. nedalyvauti tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti tiekėjo finansinės apskaitos dokumentus, taip pat  152.1.4. nesiremti pajėgumais ir (ar) nesudaryti subtiekimo sutarties su subtiekėju netenkinančiu šių sąlygų.  152.2. Susiklosčius Bendrųjų sąlygų 152.1 punkte nurodytoms aplinkybėms ar Tiekėjui nustačius ar įtarus galimus Bendrųjų sąlygų 152.1 punkto nuostatų pažeidimus, Tiekėjas nedelsdamas, ne vėliau kaip per 5 (penkias) darbo dienas nuo aplinkybių sužinojimo ar turėjimo sužinoti momento, informuoja apie tai Pirkėjo atsakingą atstovą, nurodytą šios Sutarties Specialiųjų sąlygų 2.1 punkte, pateikdamas visą turimą informaciją (duomenis). Sąžiningas pranešimas apie galimus neatitikimus neužtraukia Tiekėjui Specialiosiose sąlygose numatytos atsakomybės, jeigu Tiekėjas per Pirkėjo nurodytą protingą terminą imsis veiksmų šiam neatitikimui šalinti ir jį pašalins.  152.3. Pirkėjas, turėdamas įtarimų dėl netinkamo Bendrųjų sąlygų 152.1 punkto reikalavimų laikymosi ir/ ar nesilaikymo, siekdamas įsitikinti, kaip yra laikomasi nurodytų Kodekso reikalavimų, turi teisę Tiekėjo prašyti ne vėliau kaip per 5 (penkias) darbo dienas pateikti su Bendrųjų sąlygų 152.1 punkte nurodytomis aplinkybėmis susijusią informaciją (duomenis) ir/ar inicijuoti Bendrųjų sąlygų 152.4 punkte numatytus patikrinimus.  152.4. Tiekėjas įsipareigoja leisti Pirkėjui tikrinti informaciją, leidžiančią įsitikinti, ar Tiekėjas tinkamai laikosi Bendrųjų sąlygų 152.1 punkto reikalavimų, pavyzdžiui, gavus išankstinį Tiekėjo sutikimą Tiekėjo patalpose arba veiklos vykdymo vietose atlikti patikrinimus (auditus), kuriuos atliktų Pirkėjo darbuotojai arba Pirkėjo paskirta nepriklausoma, kvalifikuota trečioji šalis.  152.5. Tiekėjo atsisakymas pateikti informaciją (duomenis) ir/ ar leisti apsilankyti Tiekėjo patalpose arba veiklos vykdymo vietose, ir/ ar informacijos (duomenų) nepateikimas per Bendrųjų sąlygų 152.2, 152.3 punktuose nustatytus terminus, prilyginamas Bendrųjų sąlygų 152.1 punkte numatytų įsipareigojimų pažeidimui.  152.6. Nustačius Bendrųjų sąlygų 152.1 punkto pažeidimą, Tiekėjui taikoma Specialiųjų sąlygų 9.10 punkte nurodyto dydžio bauda, išskyrus Bendrųjų sąlygų 152.2 punkte numatytą atvejį. Jeigu nustatomas Bendrųjų sąlygų 152.1 punkto pažeidimas ir Tiekėjas per Pirkėjo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima, Pirkėjas įgyja teisę vienašališkai nutraukti Sutartį Specialiųjų sąlygų 12.1.2 punkte nustatyta tvarka ir terminais.“. | | |
| **14.3.** | Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: *netaikoma*. | | |
| **14.4.** | Netaikoma | | |
| **14.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose. | | |
| **15. SUTARTIES PRIEDAI** | | | |
| **15.1. Priedas Nr. 1** | Techninė specifikacija; | | |
| **15.2. Priedas Nr. 2** | Pasiūlymas; | | |
| **15.3. Priedas Nr. 3** | Sutarties vykdymui pasitelkiami subtiekėjai ir (ar) specialistai. | | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Direktoriaus pavaduotojas, atliekantis direktoriaus funkcijas, Arminas Rakauskas | | | Direktorius Raimundas Puskunigis |
| (parašas) | | | (parašas) |

**\_\_\_\_\_\_\_\_\_\_\_\_\_\_**

1. https://vpt.lrv.lt/media/viesa/saugykla/2024/1/w2fscibRf-4.pdf [↑](#footnote-ref-2)